section_heading: Opis dobra
paragraph_text: Podignuta u 20. stoljeću. Nalazi se s južne strane ceste koja prolazi kroz Omiš te je glavnim pročeljem okrenuta prema Fošalu. Sastoji se od prizemlja i dva kata. Glavno pročelje je osno simetrično s centralnom osi naglašenom lučnim završetkom. Prizemlje od prvog kata dijeli razdijelni vijenac, a između prvog i drugog kata nema horizontalne podjele. Zgrada je žbukana, s rustičnim prizemljem. Pokrivena je četveroslivnim krovom. Pokrov je od kupe kanalice. Sagrađena je u stilu secesije s dominacijom neuobičajnih arhitektonskih ukrasa.